open-index/open-wikipedia-markdown huggingface dataset:
บัวลอย

thumb|บัวลอย
**บัวลอย** เป็นขนมไทยชนิดหนึ่ง มีส่วนผสมหลักคือ แป้ง กะทิ และน้ำตาล โดยคำว่า "บัวลอย" อาจมาจากลักษณะของวิธีการทำขนมที่จะนำแป้ง ที่นวดแล้วเป็นเม็ดกลมเล็ก ใส่ในน้ำตาล จนแป้งสุกและลอยขึ้นมา ในปัจจุบันมีการเติมสีสันที่มาจากพืขหรือผลไม้เข้าไป เช่น การผสมเผือก ฟักทอง ใบเตย อัญชัน บัวลอยมักใส่ไข่ไปด้วยและเรียกว่า *บัวลอยไข่หวาน*

ขนมบัวลอยมักนิยมนำมาทำรับประทานในงานบุญและงานมงคลต่าง ๆ ตั้งแต่การทำบุญเลี้ยงพระ งานมงคล และงานพิธีการ เพื่อให้ผู้ที่รับประทานรักใคร่กลมเกลียวกัน

ขนมบัวลอยปรากฏใน *[[กาพย์เห่ชมเครื่องคาวหวาน]]* บทพระราชนิพนธ์ในพระบาทสมเด็จพระพุทธเลิศหล้านภาลัย ความว่า

## อ้างอิง

หมวดหมู่:ขนมไทย
หมวดหมู่:อาหารจากกะทิ
เตี้ยว-ยฺหวีเฉิง

**เตี้ยว-ยฺหวีเฉิง** () หรือ **ป้อมปราการเตี้ยว-ยฺหวี** เป็นป้อมปราการที่ตั้งอยู่บนภูเขาเตี้ยว-ยฺหวีในอำเภอเหอชวน ฉงชิ่ง อยู่ฝั่งตรงข้ามแม่น้ำเจียหลิงจากใจกลางเมืองเหอชวน ป้อมแห่งนี้เป็นที่รู้จักจากการต่อต้านกองทัพมองโกลในช่วงครึ่งหลังของราชวงศ์ซ่ง

## ประวัติศาสตร์

การเสียชีวิตของผู้นำมองโกล มงค์ ข่าน ระหว่าง การปิดล้อมเตี้ยว-ยฺหวีเฉิง ส่งผลให้กองทัพมองโกลถอนตัวออกจากซีเรียและเอเชียตะวันออกทันที

แม้ว่ามองโกลและซ่งใต้จะร่วมมือกันในการโค่นล้มราชวงศ์จิน ราชวงศ์จิน (1115–1234) ของชาวนฺหวี่เจิน แต่พันธมิตรก็พังทลายลงทันทีหลังจากนั้น และมองโกลได้เปิดสงครามรุกรานต่อซ่งใต้อย่างดุเดือด ซึ่งกินเวลานานกว่าหนึ่งในสามของศตวรรษที่ 13 ในช่วงระหว่างปี 1243 ถึง 1279 เตี้ยว-ยฺหวีเฉิงต้องเผชิญกับการสู้รบทางทหารมากกว่าสองร้อยครั้ง ในสิ่งที่ถูกขนานนามว่า "การต่อต้านอย่างยืดเยื้อ" ซึ่งยาวนานถึงสามสิบหกปี

แม้จะมีกำลังพลมากกว่าหมื่นนาย และนำโดยมงค์ ข่านเอง แต่มองโกลก็ไม่สามารถพิชิตป้อมปราการเล็ก ๆ แห่งนี้ได้ อวี๋เจี้ยนชนะชัยชนะหลายครั้ง โดยชัยชนะครั้งสำคัญคือการเสียชีวิตของมังค์ ข่านและนายพลวังเต๋อเก่อ แม่ทัพหน้า แหล่งข้อมูลต่าง ๆ มีความเห็นที่แตกต่างกันเกี่ยวกับสาเหตุการเสียชีวิตของมังค์ ข่าน — แหล่งข้อมูลจีนส่วนใหญ่ระบุว่ามังค์ได้รับบาดเจ็บสาหัสจากลูกธนูหน้าไม้ (ซึ่งได้รับการยืนยันจากงานเขียนของพระซีเรียกออร์โธดอกซ์ บาร์ เฮบราอุส) หรือกระสุนหินจากปืนใหญ่หรือเครื่องยิงหิน ในขณะที่แหล่งข้อมูลเปอร์เซียระบุว่ามังกูเสียชีวิตจากโรคติดเชื้อ เช่น บิด หรือ อหิวาตกโรค (แหล่งข้อมูลจีนยืนยันถึงการระบาดของโรคในระหว่างการล้อมครั้งนี้)

## ที่ตั้ง
พื้นที่โบราณของเตี้ยว-ยฺหวีครอบคลุมพื้นที่ 2.94 ตารางกิโลเมตร ตั้งอยู่บนเนินเขาที่ล้อมรอบด้วยน้ำสามด้าน อยู่ห่างจากเหอชวน ฉงชิ่ง ประมาณห้ากิโลเมตรทางทิศตะวันออก ใกล้กับจุดบรรจบของแม่น้ำชวี่ ฟู่ และแม่น้ำเจียหลิง ภูมิประเทศนั้นชันและงดงาม เมื่อประมาณ 700 ปีก่อน อวี๋เจี้ยนได้สร้างป้อมปราการที่นี่เพื่อป้องกันมองโกลในช่วงราชวงศ์ซ่งใต้ (1127–1279)

## สถานที่ต่าง ๆ
เนื่องจากมีสถานที่สำคัญทางประวัติศาสตร์หลายแห่ง เช่น ท่าเรือทหาร เรือ สนามฝึก หอคอยสังเกตการณ์ และป้อมปราการที่ติดตั้งปืนใหญ่ เตี้ยว-ยฺหวีจึงได้รับการขึ้นทะเบียนเป็นแหล่งประวัติศาสตร์และวัฒนธรรมระดับชาติสำคัญโดยคณะมนตรีรัฐกิจสาธารณรัฐประชาชนจีน และเมื่อวันที่ 28 สิงหาคม 2018 ได้ถูกบรรจุในรายชื่อเบื้องต้นของมรดกโลกทางวัฒนธรรม

## อ้างอิง

หมวดหมู่:แหล่งประวัติศาสตร์และวัฒนธรรมระดับชาติที่สำคัญในฉงชิ่ง
หมวดหมู่:ภูมิศาสตร์ของฉงชิ่ง
หมวดหมู่:ป้อมปราการในประเทศจีน
หมวดหมู่:สถาปัตยกรรมราชวงศ์ซ่ง
หมวดหมู่:ราชวงศ์หยวน
หมวดหมู่:อุทยานโบราณคดีแห่งชาติของจีน
หมวดหมู่:ประวัติศาสตร์การทหารของฉงชิ่ง
หมวดหมู่:ฉงชิ่ง
ข้าวปาด

**ข้าวปาด** หรือบางพื้นที่เรียกว่า **ขนมปาด** เป็นขนมไทยโบราณที่มีต้นกำเนิดจากจังหวัดนครราชสีมา หรือโคราช ลักษณะของขนมข้าวปาดคล้ายคลึงกับขนมเปียกปูน แต่มีเนื้อสัมผัสที่เหนียวและหนึบกว่า ขนมนี้มีสีเขียวจากใบเตยที่ใช้แต่งกลิ่นและสี โดยทั่วไปมีส่วนประกอบหลักเพียงสามอย่าง คือ แป้งข้าวเจ้า กะทิ และน้ำตาลปี๊บ ซึ่งเป็นวัตถุดิบที่หาได้ง่ายในท้องถิ่น ขนมข้าวปาดถือเป็นขนมโบราณที่หาได้ยากในปัจจุบัน เนื่องจากขั้นตอนการทำที่ละเอียดและใช้เวลา

## ประวัติความเป็นมาประวัติ
ขนมข้าวปาดมีความเป็นมาตั้งแต่สมัยกรุงสุโขทัย และยังคงมีการทำสืบต่อมาในสมัยกรุงศรีอยุธยา โดยเป็นหนึ่งในขนมพื้นบ้านที่คนในท้องถิ่นนิยมทำเพื่อรับประทานและใช้ในงานบุญต่าง ๆ ขนมนี้แตกต่างจากขนมตระกูล "ทอง" ที่ได้รับอิทธิพลจากชาวโปรตุเกส เนื่องจากไม่ใช้ไข่เป็นส่วนประกอบหลัก

คำว่า "ข้าวปาด" มาจากกระบวนการทำขนม โดยหลังจากที่กวนแป้งจนสุกและเหลวพอที่จะตักได้ จะใช้วิธีการ "ปาด" ขนมจากหม้อหรือกระทะลงบนถาดหรือภาชนะ ซึ่งคำว่า "ปาด" หมายถึงการตักหรือขูดของเหลวให้เป็นแผ่นบาง ๆ และเป็นที่มาของชื่อขนมชนิดนี้

## ส่วนประกอบและขั้นตอนการทำ
ขนมข้าวปาดมีส่วนประกอบหลักที่เรียบง่าย ได้แก่ แป้งข้าวเจ้า กะทิ น้ำตาลปี๊บ น้ำใบเตย (สำหรับแต่งสีและกลิ่น)

กระบวนการทำเริ่มจากการผสมแป้งข้าวเจ้ากับน้ำปูนใสแล้วนวดจนเนียน จากนั้นใส่กะทิและน้ำตาลปี๊บลงไปผสม แล้วนำไปกวนในกระทะจนแป้งสุกและเนื้อขนมข้นเหนียว จากนั้นตักหรือ "ปาด" ขนมลงบนถาดเพื่อให้เย็นและเซ็ตตัว

## ขนมข้าวปาดในปัจจุบัน
ในปัจจุบัน ขนมข้าวปาดเป็นขนมที่หารับประทานได้ยาก เนื่องจากขั้นตอนการทำที่ยุ่งยากและใช้เวลา ทำให้คนรุ่นใหม่ไม่ค่อยนิยมทำขนมชนิดนี้เอง อย่างไรก็ตาม ยังมีการทำขนมข้าวปาดในบางพื้นที่ที่อนุรักษ์ขนมไทยโบราณ เช่น ตลาดย้อนยุค หรืองานประเพณีต่าง ๆ

ถึงแม้ขนมข้าวปาดจะไม่เป็นที่แพร่หลายเหมือนในอดีต แต่ก็ยังคงเป็นสัญลักษณ์ของขนมไทยพื้นบ้านที่สะท้อนถึงภูมิปัญญาชาวบ้านและวิถีชีวิตที่เรียบง่ายของชาวโคราชและคนอีสาน
## อ้างอิง

หมวดหมู่:ขนมไทย
หมวดหมู่:จังหวัดนครราชสีมา
พระวิมลเกียรติ

**พระวิมลเกียรติ** หรือ **พระวิมลกีรติ** ( **) เป็นบุคคลสำคัญใน *[[Vimalakirti Sutra|วิมลเกียรติสูตร]]* ซึ่งบรรยายถึงพระวิมลเกียรติในฐานะฆราวาสอุบาสกพุทธศาสนิกชนมหายานที่ปฏิบัติตนเป็นแบบอย่าง และในฐานะบุคคลร่วมสมัยกับสมัยพุทธกาลของพระโคตมพุทธเจ้า ไม่ปรากฏการกล่าวถึงพระวิมลเกียรติมาก่อนในคัมภีร์พุทธฉบับใดเลยกระทั่งปรากฏในงานเขียนของพระนาคารชุน ในวิมลเกียรติสูตรซึ่งเป็นคัมภีร์มหายานยังมีการกล่าวถึงนครไวศาลี ว่าเป็นที่อยู่อาศัยของพระวิมลเกียรติ

ในวิมลกีรตินิรเทศสูตร (ส.) หรือ วิมลกีรตินิทเทสสูตร (ป.) อธิบายถึงพระวิมลเกียรติว่าเป็นผู้มั่งคั่งที่คอยปรนนิบัติพระโคตมพุทธเจ้า ในความเชื่อมหายานมักถือว่าท่านเป็นบุคคลที่มีตัวตนในประวัติศาสตร์จริงเหมือนพระโคตมพุทธเจ้า ไม่ใช่เป็นบุคคลกึ่งตำนานอย่างพระโพธิสัตว์อวโลกิเตศวร ดังนั้นในทางศาสนพิธีและศาสนกิจจึงไม่ปรากฏพระวิมลเกียรติได้รับการบูชาบนแท่นบูชาหรือตามพิธีทางตันตระ

ในอารามพุทธแบบฉานในจีน คำเรียกเจ้าอาวาสคือคำว่า *ฟางจ้าง* (方丈; Fāngzhàng) ซึ่งแปลว่า "หนึ่งตารางจ้าง" ซึ่งเป็นการกล่าวอ้างถึงขนาดของคูหาหินของพระวิมลเกียรติ

## อ้างอิง

หมวดหมู่:พระโพธิสัตว์
หมวดหมู่:พุทธศาสนิกชนชาวอินเดีย
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

**การเลือกตั้ง[[สมาชิกสภาผู้แทนราษฎรจังหวัดชลบุรี]] พ.ศ. 2512** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้ง

## ดูเพิ่ม
* จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
* จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

## อ้างอิง

ชลบุรี
หมวดหมู่:การเลือกตั้งในจังหวัดชลบุรี
เฮยส์ เต็น บอส

**เฮยส์ เต็น บอส** (, ; ) เป็นสวนสนุกที่ตั้งอยู่ในเมืองซาเซโบะ จังหวัดนางาซากิ ตัวย่อคือ "HTB" มีธีมเป็นยุโรปโดยรวม โดยจำลองถนนในเนเธอร์แลนด์ด้วยพื้นที่ 1.5 เท่าของโตเกียวดิสนีย์รีสอร์ต จึงเป็นสวนสนุกเดี่ยวที่ใหญ่ที่สุดในประเทศญี่ปุ่น นอกจากนี้ยังใช้เป็นสถานที่ถ่ายทำละคร ภาพยนตร์ โฆษณา ฯลฯ

## ภาพรวม

### เกี่ยวกับชื่อ
"" แปลว่า "บ้านในป่า" ในภาษาดัตช์ โดย "" แปลว่า "บ้าน" ส่วน "" แปลว่า "ของ" หรือ "อยู่ใน" และ "" แปลว่า "ป่า" ตั้งชื่อตามพระราชวังเฮยส์เต็นบอส ซึ่งเป็นหนึ่งในพระราชวังที่ประทับของสมเด็จพระราชินีนาถเบียทริกซ์แห่งเนเธอร์แลนด์

อนึ่ง รูปเขียนว่า "" เป็นรุปเขียนแบบเก่า ปัจจุบันเขียนเป็น "" ส่วนคำว่า "" นั้นเป็นคำประสมระหว่าง "" และ "" โดยมีการใช้อยู่แค่เพียงในสำนวนเก่าเท่านั้น

### ภาพรวมโครงการ
ตั้งอยู่ในส่วนของ เกาะฮาริโอะ เมืองซาเซโบะ หันไปทางตอนเหนือสุดของอ่าวโอมุระ จรดชายฝั่งไฮกิเซโตะ มีพื้นที่การพัฒนารวม 152 เฮกตาร์ (461,000 สึโบะ) มีขนาดใกล้เคียงกับโตเกียวดิสนีย์รีสอร์ท (ดิสนีย์แลนด์ + ดิสนีย์ซี) ในปัจจุบัน ถือเป็นสวนสนุกเดี่ยวที่ใหญ่ที่สุดในญี่ปุ่นในแง่ของพื้นที่ต่อเนื่อง

แม้ว่าจะถือเป็นสวนสนุกแบบหนึ่ง แต่ก็มีคอนเซ็ปต์ในการสร้างให้เป็นเมือง ดังนั้นจึงไม่มีส่วนเบื้องหลัง ด้วยเหตุนี้ ยานพาหนะบริการทั้งหมดที่บริษัทจัดส่งใช้เพื่อส่งสินค้าไปยังร้านค้าและเติมผ้าปูเตียงของโรงแรมจึงขับไปตามถนนของเฮยส์ เต็น บอส และจอดไว้ข้างอาคารได้ตามสบาย รถส่งพัสดุวิ่งไปรอบๆ ตามปกติ ทำให้ถนนของเฮยส์ เต็น บอสให้ความรู้สึกสมจริง และด้วยการแนะนำการออกแบบคลาสสิกและการลงสีด้วยธีมหลัก ยานพาหนะเหล่านี้จึงสามารถใช้เป็นจุดเด่นให้กับท้องถนนได้

ยานพาหนะในสถานที่นับตั้งแต่เปิดสวนสาธารณะครั้งแรกมีตัวถังแบบคลาสสิกดั้งเดิมที่พัฒนาโดยบริษัทนิสสันมอเตอร์จำกัด และ ฟูจิเฮฟวีอินดัสทรี เช่นเดียวกับรถยนต์ดีไซน์คลาสสิก เช่น โตโยต้าคลาสสิก ซูบารุซัมบาร์คลาสสิกซึ่งเป็นรถยนต์ที่มีจำหน่ายในท้องตลาด มีพื้นฐานมาจากรถยนต์สั่งทำพิเศษของเฮยส์เต็นบอส

ประวัติโดยละเอียดที่นำไปสู่การเปิดธุรกิจที่นี่มีการอธิบายไว้ในหนังสือ  เขียนโดยโยชิกุนิ คามิจิกะ ผู้ก่อตั้ง (โคดันชะ, มกราคม 1994, ISBN 4062064073)

## อ้างอิง

หมวดหมู่:เครื่องหมายการค้า
หมวดหมู่:หอคอยในประเทศญี่ปุ่น
หมวดหมู่:บริษัทที่ก่อตั้งในปี พ.ศ. 2525
หมวดหมู่:สวนสนุกในประเทศญี่ปุ่น
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

**การเลือกตั้ง[[สมาชิกสภาผู้แทนราษฎรจังหวัดชลบุรี]] พ.ศ. 2518** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่งแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง และอำเภอพนัสนิคม

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอบ้านบึง, อำเภอศรีราชา, อำเภอบางละมุง, อำเภอสัตหีบ และกิ่งอำเภอสีชัง

## ดูเพิ่ม
* จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
* จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

## อ้างอิง

ชลบุรี
หมวดหมู่:การเลือกตั้งในจังหวัดชลบุรี
เทศบาลตำบลท่าเดื่อ-มืดกา

**ท่าเดื่อ-มืดกา** เป็นองค์กรปกครองส่วนท้องถิ่นประเภทเทศบาลตำบลในอำเภอดอยเต่า จังหวัดเชียงใหม่ เป็นที่ตั้งของศูนย์ราชการของอำเภอดอยเต่า พื้นที่ส่วนใหญ่อยู่ในเขตนิคมสร้างตนเองเขื่อนภูมิพล

## ที่ตั้งและอาณาเขต
เทศบาลตำบลท่าเดื่อ–มืดกา มีอาณาเขตติดต่อกับเขตการปกครองข้างเคียง ดังนี้

* **ทิศเหนือ** ติดต่อกับองค์การบริหารส่วนตำบลท่าเดื่อ
* **ทิศตะวันออก** ติดต่อกับองค์การบริหารส่วนตำบลดอยเต่า
* **ทิศใต้** ติดต่อกับองค์การบริหารส่วนตำบลท่าเดื่อ
* **ทิศตะวันตก** ติดต่อกับองค์การบริหารส่วนตำบลท่าเดื่อ

## ประวัติ
พื้นที่ตำบลท่าเดื่อ เป็นเขตน้ำท่วมของเขื่อนภูมิพล พ.ต.อ.นิรันดร ชัยนาม ผู้ว่าราชการจังหวัดเชียงใหม่ และพลเอก ป. จารุเสถียร รัฐมนตรีว่าการกระทรวงมหาดไทยขณะนั้น และกรมประชาสงเคราะห์จะจัดตั้งนิคมสร้างตนเองเขื่อนภูมิพลขึ้นในปี พ.ศ. 2506 เพื่อจัดสรรพื้นที่รองรับที่อยู่อาศัยและทำกินของประชาชน 2,400 ครอบครัว โดยให้ครอบครัวละ 5 ไร่ ก่อนที่ในปี พ.ศ. 2515 ทางราชการประกาศแยกพื้นที่ขึ้นเป็น กิ่งอำเภอดอยเต่า โดยตั้งที่ว่าการกิ่งอำเภอที่ตำบลท่าเดื่อ และยกฐานะเป็น อำเภอดอยเต่า เมื่อปี พ.ศ. 2522

ปี พ.ศ. 2526 เป็นที่ตั้งของสถานีตำรวจ ไปรษณีย์โทรเลข รวมทั้งศูนย์ราชการของอำเภอ เป็นที่ประชุมชนมากขึ้น จึงกำหนดเขตพื้นที่หมู่ 1 บ้านแปลง 2, หมู่ 2 บ้านแปลง 1, หมู่ 3 บ้านแปลง 4 ของตำบลมืดกา กับหมู่ 5 บ้านแปลง 3, หมู่ 6 บ้านแปลง 8, หมู่ 7 บ้านแปลง 5  ของตำบลท่าเดื่อ (ในขณะนั้น) ตั้งเป็น สุขาภิบาลท่าเดื่อ ในปี พ.ศ. 2542 สุขาภิบาลท่าเดื่อได้รับการจัดตั้งขึ้นเป็นเทศบาลตำบล ด้วยผลของกฎหมาย

ปี พ.ศ. 2554 ได้เปลี่ยนแปลงเขตปกครอง โดยรับพื้นที่บางส่วนขององค์การบริหารส่วนตำบลท่าเดื่อ คือ พื้นที่บางส่วนของหมู่ 2 บ้านแปลง 8 เพื่อให้สอดคล้องกับสภาพข้อเท็จจริงของพื้นที่ กับเปลี่ยนแปลงเขตเทศบาล ต่อมาประชาชนในพื้นที่ยื่นเรื่องขอเปลี่ยนชื่อเทศบาลจากชื่อ ท่าเดื่อ เป็น "ท่าเดื่อ–มืดกา" เนื่องจากเทศบาลครอบคลุมพื้นที่ 2 ตำบล คือ ตำบลท่าเดื่อ และตำบลมืดกา เพื่ออนุรักษ์ชื่อตำบลมืดกา อันเป็นตำบลเก่าแก่ตั้งแต่ครั้งยังขึ้นอยู่กับอำเภอฮอดเอาไว้ และเพื่อยกย่องเชิดชูเกียรติของบรรพบุรุษที่ก่อบ้านสร้างเมือง โดยผ่านความเห็นชอบจากนายอำเภอดอยเต่า และหม่อมหลวงปนัดดา ดิศกุล ผู้ว่าราชการจังหวัดเชียงใหม่

## ประชากร
จากการสำรวจ เทศบาลตำบลท่าเดื่อ–มืดกามีประชากรตามทะเบียนราษฎร์ทั้งสิ้น 4,185 คน รายละเอียดจำแนกตามเพศและเขตการปกครองตามตารางด้านล่าง แบ่งเป็นชาย 2,019 คน หญิง 2,166 คน

## อ้างอิง

ท่าเดื่อ-มืดกา
พื้นที่ลาดตระเวนรักษาความปลอดภัยทางทะเล

**พื้นที่ลาดตระเวนรักษาความปลอดภัยทางทะเล** () เป็นเขตลาดตระเวนที่กำหนดไว้ในอ่าวเอเดนและช่องแคบกวาร์ดาฟุย พรมแดนของเขตนี้ไม่มีเครื่องหมาย แต่เป็นทางเดินเรือแคบ ๆ เป็นรูปสี่เหลี่ยมผืนผ้าระหว่างโซมาเลียและเยเมน ภายในเขตตอนเหนือของอ่าว พื้นที่ลาดตระเวนรักษาความปลอดภัยทางทะเล (MSPA) ก่อตั้งขึ้นเมื่อวันที่ 22 สิงหาคม พ.ศ. 2551 โดยกองเรือเฉพาะกิจร่วม 150 (CTF-150) ซึ่งเป็นกองกำลังปฏิบัติการทางทะเลของพันธมิตรหลายชาติ เพื่อขัดขวางกิจกรรมที่ก่อให้เกิดความไม่มั่นคง รวมถึงโจรสลัดภายในพื้นที่ทางภูมิศาสตร์ทางทะเลนี้ การจัดตั้งพื้นที่ลาดตระเวนรักษาความปลอดภัยทางทะเลได้รับคำสั่งจากผู้บัญชาการหน่วยบัญชาการกำลังทหารเรือภาคกลาง

## ดูเพิ่ม
* การกระทำอันเป็นโจรสลัดในโซมาเลีย

## อ้างอิง

## แหล่งข้อมูลอื่น
* Map of the Area
* The Cost of Doing Business on the Open Sea by Richard Pollak, *The Nation*, April 22, 2009

หมวดหมู่:อ่าวเอเดน
หมวดหมู่:การกระทำอันเป็นโจรสลัดในโซมาเลีย
หมวดหมู่:หน่วยและรูปขบวนทหารที่ก่อตั้งในปี พ.ศ. 2551
หมวดหมู่:สงครามต่อต้านการก่อการร้าย
หมวดหมู่:เขตแดนทางทะเล
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดชลบุรี]] ธันวาคม พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้ง

## ดูเพิ่ม
* จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
* จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

## อ้างอิง

ชลบุรี
หมวดหมู่:การเลือกตั้งในจังหวัดชลบุรี
จวนฮุย

**จวนฮุย** (มีบทบาทในช่วงปี ค.ศ. 257-258) มีชื่อในภาษาจีนกลางว่า **เฉฺวียน อี** () หรือ **เฉฺวียน ฮุย** () เป็นขุนนางและขุนพลของรัฐง่อก๊กในยุคสามก๊กของจีน ในช่วงระหว่างปี ค.ศ. 257-258 จวนฮุยแปรพักตร์เข้าด้วยวุยก๊กที่เป็นรัฐอริของง่อก๊กและกลายเป็นขุนนางของวุยก๊ก

## ประวัติ
จวนฮุยเป็นชาวอำเภอเจียนต๋อง (錢唐縣 *เฉียนถางเซี่ยน*) เมืองง่อกุ๋น (吳郡 *อู๋จฺวิ้น*) ซึ่งปัจจุบันคือนครหางโจว มณฑลเจ้อเจียง เป็นหลานปู่ของจวนจ๋องขุนพลของรัฐง่อก๊ก และเป็นบุตรชายของเฉฺวียน ซฺวี่ (全緒) ผู้เป็นบุตรชายคนโตของจวนจ๋อง 

### กบฏจูกัดเอี๋ยน

ในปี ค.ศ. 257 เดือน 5 ของศักราชไท่ผิงปีที่ 2 จูกัดเอี๋ยนขุนพลของรัฐวุยก๊กก่อกบฏที่อำเภอฉิวฉุน (壽春 *โช่วชุน*; ปัจจุบันคืออำเภอโช่ว นครลู่อาน มณฑลอานฮุย) เพื่อต่อต้านสุมาเจียวผู้สำเร็จราชการแทนพระองค์แห่งวุยก๊ก จูกัดเอี๋ยนส่งจูกัดเจ้งบุตรชายและงอก๋งหัวหน้าเสมียน ( *จ๋างฉื่อ*) ไปขอการสนับสนุนจากง่อก๊ก ง่อก๊กจึงส่งบุนขิม, จวนเต๊ก ( *เฉวียน อี้*; อาของจวนฮุย), จวนตวน ( *เฉวียน ตวาน*), ต๋องจู ( *ถาง จือ*), หวาง จั้ว () และนายทหารคนอื่น ๆ ให้นำกำลังพลง่อก๊ก 30,000 นายไปสนับสนุนการก่อกบฏของจูกัดเอี๋ยน ในเดือน 6 บุนขิม จวนเต๊ก และนายทหารคนอื่น ๆ เดินทัพตัดผ่านภูมิประเทศภูเขาเข้าฉิวฉุนทางด้านตะวันออกเฉียงเหนือ หลานอาของจวนเต๊กคือจวนฮุยและเฉฺวียน อี๋ (全儀) อยู่ที่นครหลวงเกี๋ยนเงียบ (建業 *เจี้ยนเย่*; ปัจจุบันคือนครหนานจิง มณฑลเจียงซู) เกิดทะเลาะกับสมาชิกในครอบครัว จึงพามารดาและคนรับใช้หลายสิบคนข้ามแม่น้ำไปเข้าร่วมกับสุมาเจียว จงโฮยผู้ช่วยคนสนิทของสุมาเจียวจึงวางแผนเขียนหนังสือลับในนามของจวนฮุยและเฉฺวียน อี๋ แล้วส่งคนสนิทของจวนฮุยและเฉฺวียน อี๋ให้นำหนังสือลับเข้าฉิวฉุนไปแจ้งจวนเต๊ก โดยอ้างว่าผู้คนในง่อก๊กโกรธมากที่จวนเต๊กและคนอื่น ๆ ไม่สามารถเอาชนะทหารข้าศึกที่กำลังปิดล้อมฉิวฉุนได้ และคิดจะใช้เรื่องนี้ในการสังหารสมาชิกในครอบครัวของจวนเต๊กและคนอื่น ๆ แล้วจึงยอมจำนนต่อวุยก๊ก จวนเต๊กและคนอื่น ๆ ได้รับข่าวก็ตกใจและรู้สึกไม่สบายใจ ในเดือน 12 จวนเต๊กและคนอื่น ๆ นำทหารหลายพันนายยอมจำนนต่อสุมาเจียว ผู้คนในฉิวฉุนทราบเรื่องนี้ก็รู้สึกหวาดกลัวและไม่รู้จะทำอย่างไรต่อไป ภายหลังราชสำนักวุยก๊กแต่งตั้งให้จวนฮุยและคนอื่น ๆ มีตำแหน่งเป็นเจ้าเมือง (郡守 *จฺวิ้นโฉ่ว*) และมีบรรดาศักดิ์ระดับเลี่ยโหว (列侯)

## ในนิยาย''สามก๊ก''
ในนวนิยายอิงประวัติศาสตร์เรื่อง*[[สามก๊ก]]*ในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก จวนฮุยปรากฏเป็นตัวละครในตอนที่ 112 ในนวนิยาย จวนฮุยเป็นบุตรชายของจวนตวนและติดตามจวนตวนในการยกกำลังทหารไปสนับสนุนจูกัดเอี๋ยนที่ฉิวฉุน ภายหลังจวนฮุยไม่สามารถรุกคืบหรือล่าถอยได้ จึงตัดสินใจยอมจำนนต่อสุมาเจียวและได้รับการแต่งตั้งเป็นขุนพลรอง (偏將軍 *เพียนเจียงจฺวิน*) จวนฮุยยังเขียนหนังสือไปเกลี้ยกล่อมให้จวนตวนและจวนเต๊กยอมจำนนต่อสุมาเจียว

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*).
* ฝาน เสฺวียนหลิง (648). *[[จิ้นชู]]*.
* ซือหม่า กวาง (1084). *[[จือจื้อทงเจี้ยน]]*.
* ล่อกวนตง. (ศตวรรษที่ 14) *[[สามก๊ก]]* (*ซานกั๋วเหยี่ยนอี้*)

หมวดหมู่:ขุนพลของง่อก๊ก
หมวดหมู่:ขุนพลของวุยก๊ก
หมวดหมู่:ขุนนางของวุยก๊ก
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดชลบุรี]] กุมภาพันธ์ พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2495 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้ง

## ดูเพิ่ม
* จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

## อ้างอิง

ชลบุรี
หมวดหมู่:การเลือกตั้งในจังหวัดชลบุรี
จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

**การเลือกตั้ง[[สมาชิกสภาผู้แทนราษฎรจังหวัดฉะเชิงเทรา]] พ.ศ. 2539** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองฉะเชิงเทรา, อำเภอบ้านโพธิ์, อำเภอบางปะกง และอำเภอแปลงยาว

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอสนามชัยเขต, อำเภอพนมสารคาม, อำเภอราชสาส์น, อำเภอบางคล้า, อำเภอบางน้ำเปรี้ยว, กิ่งอำเภอคลองเขื่อน และกิ่งอำเภอท่าตะเกียบ

## ดูเพิ่ม
* จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
* จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

## อ้างอิง

ฉะเชิงเทรา
หมวดหมู่:การเลือกตั้งในจังหวัดฉะเชิงเทรา
ห้องพิจารณาคดีแห่งปีศาจ

***ห้องพิจารณาคดีแห่งปีศาจ*** () เป็นละครโทรทัศน์เกาหลีใต้ที่กำลังออกอากาศ เขียนบทโดย โจ อี-ซู กำกับโดย พัก จิน-พโย และนำแสดงโดย พัก ชิน-ฮเย และ คิม แจ-ย็อง ออกอากาศครั้งแรกทางช่อง เอสบีเอสทีวี เมื่อวันที่ 21 กันยายน ค.ศ. 2024 ทุกวันศุกร์และเสาร์ เวลา 22:00 น. (เวลามาตรฐานเกาหลี) และยังสามารถรับชมผ่านบริการ โทรทัศน์ผ่านสัญญาณต่อเนื่อง ทาง ดิสนีย์+ ในบางภูมิภาคอีกด้วย

## เรื่องย่อ
*ห้องพิจารณาคดีแห่งปีศาจ* บอกเล่าเนื้อเรื่องเกี่ยวกับการอยู่ร่วมกันระหว่างความดีและความชั่ว โดยคัง บิท-นา ปีศาจจากนรกที่เข้าสิงร่างของผู้พิพากษา ได้พบกับฮัน ดา-อน นักสืบที่มีความเป็นมนุษย์มากกว่าใคร ในความเป็นจริงที่เลวร้ายยิ่งกว่านรก และเธอได้เกิดใหม่เป็นผู้พิพากษาที่แท้จริงด้วยการลงโทษอาชญากร

## นักแสดง
### นักแสดงและตัวละคร
thumb|ทีมนักแสดง ''ห้องพิจารณาคดีแห่งปีศาจ'' ในงานแถลงข่าวเมื่อวันที่ 19 กันยายน ค.ศ. 2024

### ตัวละครหลัก
* พัก ชิน-ฮเย รับบทเป็น คัง บิท-นา
: ปีศาจที่มาจากนรกเพื่อทำภารกิจสังหารและส่งคนที่ทำให้ผู้อื่นเสียชีวิตโดยไม่ได้สำนึกผิดและไม่เคยได้รับการอภัยไปสู่นรก
* คิม แจ-ย็อง รับบทเป็น ฮัน ดา-ออน
: นักสืบประจำหน่วยอาชญากรรมรุนแรงที่ 2 ของสถานีตำรวจโนบง ผู้มีจิตใจอ่อนโยนและเฉียบแหลม มีทักษะในการสังเกตที่ยอดเยี่ยม แม้ว่าเขาจะเป็นคนอบอุ่น แต่ก็มีความเจ็บปวดที่ไม่มีใครรู้

#### ผู้ช่วยของบิทนา
* คิม อิน-คว็อน รับบทเป็น กู มันโด
: ผู้ช่วยของบิทนา เจ้าหน้าที่ระดับทำงานในศาลแขวงกรุงโซล เขาถูกปีศาจชื่อวาลัคเข้าสิง ซึ่งเป็นผู้ช่วยของจัสติเทียในนรก
*  รับบทเป็น อี อา-รอง
: ปีศาจชื่อ เกรโมรี  ซึ่งเคยดูแลและควบคุมบาปในนรก แต่ถูกส่งลงมายังโลกมนุษย์เป็นการลงโทษจากการปล่อยให้บาปหลุดลอยไป ขณะทำภารกิจ เธอได้พบกับบิทนา ซึ่งเธอเคารพนับถือมาโดยตลอดและพบกับเหตุการณ์ต่าง ๆ
*  รับบทเป็น มุน ดง-จู
: ปีศาจชื่อ เซเร่  เข้ามาอยู่ในร่างของทหารที่ถูกสังหารในอุบัติเหตุรถทหารพลิกคว่ำเมื่อ 10 ปีก่อน และหลังจากปลดประจำการจากทหาร เขาก่อตั้งบริษัททำความสะอาด Byeongjang Cleaning กับแจฮยอนในโลกมนุษย์
* อี จุง-อก รับบทเป็น คิม แจ-ฮย็อน
: ปีศาจชื่อ ดันทาเลียน  เข้ามาอยู่ในร่างของทหารที่ถูกสังหารในอุบัติเหตุรถทหารพลิกคว่ำเมื่อ 10 ปีก่อน เขาร่วมกับดงจูเปิดบริษัททำความสะอาด Byeongjang Cleaning ในโลกมนุษย์

### การปรากฏตัวพิเศษ
* ชิน ซ็อง-รก รับบทเป็น เบล
: ปีศาจที่มีตำแหน่งสูงสุด เทียบเท่ากับรองหัวหน้านรก
* โอ นา-รา รับบทเป็น จัสติเทีย
: ปีศาจที่เข้าสิงร่างของผู้พิพากษาบิทนา

## การผลิต
### การพัฒนา
ผลิตโดยบริษัทในเครือของ เอสบีเอสทีวี ด้านการผลิตเนื้อหา สตูดิโอเอส ละครเรื่อง *ห้องพิจารณาคดีแห่งปีศาจ* เขียนบทโดย โจ อี-ซู และกำกับโดย พัก จิน-พโย

### การคัดเลือกนักแสดง
พัก ชิน-ฮเย และ คิม แจ-ย็อง ได้รับการเสนอชื่อให้เป็นนักแสดงนำในเดือนกันยายนและธันวาคม ค.ศ. 2023 ตามลำดับ

เมื่อวันที่ 29 ธันวาคม ค.ศ. 2023 พัก และ คิม ได้รับการยืนยันให้แสดงในซีรีส์นี้

### การถ่ายทำ
การถ่ายภาพยนตร์ฉากสำคัญ เริ่มขึ้นในช่วงต้นปี ค.ศ. 2024

## การออกอากาศ
*ห้องพิจารณาคดีแห่งปีศาจ* ได้รับการยืนยันว่าจะออกอากาศตอนแรกทางช่อง เอสบีเอสทีวี ในวันที่ 21 กันยายน ค.ศ. 2024 ทุกวันศุกร์และวันเสาร์ เวลา 22:00 น. (เวลามาตรฐานเกาหลี)  ซีรีส์นี้ยังมีให้รับชมผ่าน ดิสนีย์+ ในบางภูมิภาคด้วย

## อ้างอิง

## แหล่งข้อมูลอื่น
*  
* 
* 

หมวดหมู่:ละครโทรทัศน์ช่องเอสบีเอส‎
หมวดหมู่:ละครโทรทัศน์เกาหลีใต้ในปี พ.ศ. 2567
หมวดหมู่:ละครโทรทัศน์แนวโลดโผนเกาหลีใต้
หมวดหมู่:ละครโทรทัศน์แนวอาชญากรรมเกาหลีใต้
หมวดหมู่:ละครโทรทัศน์ภาษาเกาหลี
หมวดหมู่:นรกในวัฒนธรรมประชานิยม
ทาเกฟูซะ คูโบะ

เป็นนักฟุตบอลชาวญี่ปุ่น เขาเคยเล่นให้กับทีมชาติญี่ปุ่นและสโมสรฟุตบอลเรอัลโซซิเอดัด เขาได้รับฉายาว่า "เมสซี่ญี่ปุ่น" เนื่องมาจากการเลี้ยงบอล ความคล่องตัว และเทคนิคของเขา

## อาชีพเยาวชน
ในเดือนสิงหาคม พ.ศ. 2554 เขาได้รับเชิญให้เข้าร่วมศูนย์ฝึกซ้อมลามาซวยของน้าสันติ ในฤดูกาลแรกของเขาที่เล่นให้กับบาร์ซารุ่นอายุไม่เกิน 11 ปี เขาเป็นผู้ทำประตูสูงสุดในทัวร์นาเมนต์นี้ด้วยการยิงไป 74 ประตูจาก 30 นัด ฤดูกาลที่สองของเขาอยู่ที่นี่ เลื่อนชั้นสู่บาร์ซารุ่น U14 จากนั้นพบว่าบาร์ซาละเมิดนโยบายการโอนของ สหพันธ์ฟุตบอลนานาชาติ สำหรับผู้เล่นอายุต่ำกว่า 18 ปี เขาไม่มีสิทธิ์เล่นให้กับบาร์ซาและต้องกลับมาญี่ปุ่นเพื่อเล่นให้กับเอฟซี โตเกียว

## ระดับสโมสร
ในเดือนพฤศจิกายนปี 2560 มีการประกาศว่าเขาได้เซ็น สัญญา อาชีพกับ เอฟซีโตเกียว เขาเปิดตัวกับทีมชุดใหญ่ในนัดเมื่อวันที่ 26 พฤศจิกายน และกลายเป็นผู้เล่นที่อายุน้อยที่สุดเป็นอันดับสามในประวัติศาสตร์ เจลีก เขาถูกโอนไปยัง โยโกฮาม่า เอฟ มารินอส เป็นเวลาจำกัดเพื่อปรับปรุงคุณภาพผลงานของเขา เขาเล่นอยู่ที่นั่นมา 5 เดือนแล้ว เขากลับมาที่ เอฟซีโตเกียว ในปี 2562 และเล่นเป็นเวลาครึ่งปี จากนั้นในเดือนมิถุนายน 2562 เขาก็ย้ายไปอยู่ทีมบีของ เรอัลมาดริด เขาได้รับการเลื่อนตำแหน่งให้ไปอยู่ในทีมระดับสูงสุด ในหนังสือพิมพ์ มารูกะ ของสเปน เขาอยู่ในอันดับหนึ่ง ในเดือนสิงหาคม พ.ศ. 2562 เขาได้ย้ายไป มายอร์กา เป็นเวลาจำกัด ในเดือนสิงหาคม 2563 มีประกาศว่าเขาจะย้ายไป บียาร์เรอัล เป็นเวลาจำกัด และล่าสุดก็มีการประกาศออกมาว่าเขาจะออกจากบียาร์เรอัล ในวันที่ 19 กรกฎาคม พ.ศ. 2565 คูโบะได้ร่วมทีมเรอัล โซเซียดาดด้วยสัญญาถาวร กลายเป็นผู้เล่นชาวญี่ปุ่นคนแรกที่เซ็นสัญญากับสโมสร คูโบะเปิดตัวด้วยการยิงประตูเดียวในนัดที่บุกชนะกาดิซ 1–0 ในเกมเปิดฤดูกาลในลาลีกา

## ทีมชาติ
ในเดือนพฤษภาคม พ.ศ. 2560 เมื่ออายุได้ 15 ปี คูโบะได้รับเลือกให้ เป็นทีมชาติญี่ปุ่น รุ่นอายุต่ำกว่า 20 ปี สำหรับ ฟุตบอลโลกเยาวชนอายุไม่เกิน 20 ปี 2017 ในเดือนตุลาคม พ.ศ. 2560 เขายังเล่นให้กับ ทีมชาติญี่ปุ่น รุ่นอายุไม่เกิน 17 ปี ในการ แข่งขันฟุตบอลโลก U-17 ปี 2017 อีกด้วย วันที่ 9 มิถุนายน 2562 เขาเปิดตัวกับ ทีมชาติญี่ปุ่น ในเกมพบกับ เอลซัลวาดอร์ เขายังเข้าร่วม โกปาอาเมริกา 2019 อีกด้วย ในเดือนกรกฎาคม พ.ศ. 2564 เขาถูกจัดให้อยู่ในทีม 22 ผู้เล่นอายุต่ำกว่า 23 ปีสำหรับการแข่งขันโอลิมปิกฤดูร้อน 2020 เมื่อวันที่ 1 พฤศจิกายน พ.ศ. 2565 คูโบะได้รับการเสนอชื่อให้ติดทีมชาติญี่ปุ่นสำหรับฟุตบอลโลก 2022 โดยเขาได้ลงสนามเป็นตัวจริงในรอบแบ่งกลุ่มที่เอาชนะเยอรมนี และสเปน แม้ว่าจะถูกเปลี่ยนตัวออกก่อนกำหนดในทั้งสองแมตช์ก็ตาม

## เกียรติยศ
**รายบุคคล**

* นักเตะยอดเยี่ยมลาลีกาประจำเดือน : กันยายน 2023 
* ทีมแห่งปี ของยูฟ่า ลาลีกา: 2019–20 
* รางวัลสมาคมนักฟุตบอลอาชีพแห่งประเทศญี่ปุ่น: XI ยอดเยี่ยม (2022) 
* นักเตะยอดเยี่ยมประจำฤดูกาล ของเรอัล โซเซียดาด : 2022–23 

## อ้างอิง

หมวดหมู่:ผู้เล่นในฟุตบอลโลก 2022
หมวดหมู่:ผู้เล่นคาวาซากิ ฟรอนตาเล
หมวดหมู่:กองกลางฟุตบอล
หมวดหมู่:กองหน้าฟุตบอล
หมวดหมู่:ผู้เล่นโยโกฮามะ เอ็ฟ มารินอส
หมวดหมู่:ผู้เล่นสโมสรฟุตบอลโตเกียวรุ่นอายุไม่เกิน 23 ปี
หมวดหมู่:ผู้เล่นสโมสรฟุตบอลโตเกียว
หมวดหมู่:ผู้เล่นในเจ3 ลีก
หมวดหมู่:ผู้เล่นในเจ1 ลีก
หมวดหมู่:นักฟุตบอลชายทีมชาติญี่ปุ่น
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2544
หมวดหมู่:บทความกำลังใช้ลิงก์กีฬาที่มีข้อมูลจากวิกิสนเทศ
หมวดหมู่:บทความที่มีข้อความภาษาญี่ปุ่น
เหงียน เตี๊ยน ลิญ

**เหงียน เตียน ลิญ** (เกิด 20 ตุลาคม พ.ศ. 2540) เป็นนักฟุตบอลอาชีพชาวเวียดนาม ปัจจุบันเล่นเป็นกองหน้าให้กับนครโฮจิมินห์ ในวี.ลีก ดิวิชัน 1 และฟุตบอลทีมชาติเวียดนาม

## อาชีพสโมสร

### บีคาเม็กซ์ บิ่ญเซือง
เตี๊ยน ลิญ เปิดตัวให้กับสโมสรในนัดที่ 5 ของวีลีก 1 เมื่อวันที่ 10 เมษายน 2559 เขายิงประตูแรกในการแข่งขันชิงแชมป์แห่งชาติในการแข่งขัน บิ่ญเซืองแพ้สโมสรฮานอยด้วยคะแนน 4–5 ที่สนามกีฬาก่อเสิ่ววันที่ 9 กรกฎาคม 2559

ในปี 2021 เขาได้รับรางวัลลูกบอลทองแดงเวียดนาม

ในปี 2022 เขายิงได้ 9 ประตูจากการลงเล่น 20 นัดให้กับบิ่ญเซือง และได้รับรางวัล ซิลเวอร์บอลเวียดนาม ประจำปี 2022

## อาชีพระดับนานาชาติ
เมื่อวันที่ 8 พฤศจิกายน พ.ศ. 2561 เตี๊ยน ลิญ ลงประเดิมสนามให้ทีมเวียดนามในนัดที่พบกับลาวในศึกเอเอฟเอฟคัพ 2018 เขายิงประตูแรกให้เวียดนามในเกมชนะกัมพูชา 3-0 ในรอบสุดท้ายของรอบแบ่งกลุ่ม เตี๊ยน ลินห์ และทีมของเขาชนะการแข่งขันหลังจากเอาชนะมาเลเซียด้วยสกอร์รวม 3-2 ในรอบชิงชนะเลิศ

ซีเกมส์ 2562 เขายิงได้ 6 ประตูในทัวร์นาเมนต์นี้มีส่วนทำให้เหรียญทองแรกของเวียดนาม ปี 22

เขายิงไป 8 ประตูในฟุตบอลโลกรอบคัดเลือก แซงหน้าเล กง วิญ

ฟุตบอลชิงแชมป์แห่งชาติอาเซียน 2022 คว้าดาวซัลโวสูงสุดของทัวร์นาเมนต์ด้วยการยิง 6 ประตู ร่วมกับ ธีรศิลป์ แดงดา

## เกียรติประวัติ

### สโมสร
**บีคาเม็กซ์ บิ่ญเซือง**

* เวียดนาม เนชันแนล คัพ: 2018
* เวียดนาม ซูเปอร์คัพ: 2016

### ระหว่างประเทศ
**เวียดนาม**

* เอเอฟเอฟ แชมเปี้ยนชิพ: 2018, 2024

**เวียดนาม อายุไม่เกิน 23 ปี**

* กีฬาซีเกมส์ 2019, 2021

### รายบุคคล
* บอลเงินเวียดนาม: 2022
* บอลบรอนซ์เวียดนาม: 2021
* ดาวซัลโวชิง แชมป์เอเอฟเอฟ: 2022
* 11 สุดยอด XI ชิงแชมป์เอเอฟเอฟ: 2022 

## อ้างอิง

หมวดหมู่:บุคคลที่เกิดในปี พ.ศ. 2540
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลทีมชาติเวียดนาม
หมวดหมู่:ผู้เล่นในเอเชียนคัพ 2019
หมวดหมู่:ผู้เล่นในวี.ลีก 1
หมวดหมู่:กองหน้าฟุตบอลชาย
จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดฉะเชิงเทรา]] กันยายน พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองฉะเชิงเทรา, อำเภอบ้านโพธิ์, อำเภอบางปะกง และอำเภอแปลงยาว

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอสนามชัยเขต, อำเภอพนมสารคาม, อำเภอบางคล้า, อำเภอบางน้ำเปรี้ยว, กิ่งอำเภอราชสาส์น และกิ่งอำเภอท่าตะเกียบ

## ดูเพิ่ม
* จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
* จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

## อ้างอิง

ฉะเชิงเทรา
หมวดหมู่:การเลือกตั้งในจังหวัดฉะเชิงเทรา
ปราสาทบ้านถนนหัก

**ปราสาทบ้านถนนหัก** () หรือที่รู้จักกันในชื่อ **ปราสาทถนนหัก** () เป็นซากปรักหักพังขนาดเล็ก อาคารตั้งอยู่บ้านถนนหัก ตำบลบ้านใหม่ อำเภอหนองบุญมาก จังหวัดนครราชสีมา

ปราสาทแห่งนี้เป็นศาสนสถานฮินดูสมัยเขมร ที่สร้างขึ้นในศตวรรษที่ 11 ปราสาทมีขนาดประมาณ , ยาว  และหนา  หันหน้าไปทางทิศตะวันออก ประกอบด้วยสิ่งปลูกสร้าง 5 แห่ง ล้อมรอบด้วยกำแพงและบาราย (คูน้ำ) กำแพงด้านทิศตะวันออกมีโคปุระ (ซุ้มประตูทางเข้า) ซึ่งมีลักษณะเหมือนกับทางออกอีกด้าน หน้าบันและแผ่นหินสลักทำจากหินทรายและทองสัมฤทธิ์ มีการเคลือบเงาด้วยยางไม้สีดำเข้มแบบเขมร

เชื่อกันว่าปราสาทแห่งนี้ถูกสร้างขึ้นเพื่อใช้ในการประกอบพิธีกรรมทางศาสนาในนิกายไวษณพของพราหมณ์หรือศาสนาฮินดู

สถานที่ตั้งของปราสาทเป็นทางเดินที่มีลักษณะเป็นคูสี่เหลี่ยม โดยมีเนินดินอยู่ตรงกลางที่เรียกว่าโนนยายชี () ทางเดินนี้กว้างประมาณ  และยาวประมาณ  ถูกกัดเซาะด้วยน้ำจนเกิดร่องรอยแตกหักหลายแห่ง จึงได้ชื่อว่า "ถนนหัก" ()

ปราสาทแห่งนี้อยู่ห่างจากทางหลวงแผ่นดินหมายเลข 24 (เส้นทางโชคชัย-เดชอุดม) ประมาณ  และห่างจากตัวเมืองนครราชสีมา ประมาณ 

วัสดุหลักที่ใช้ในการก่อสร้างคือศิลาแลง พบเครื่องประดับทอง รูปปั้นสัมฤทธิ์และหิน รวมถึงเครื่องปั้นดินเผาสีน้ำตาลถูกค้นพบที่นี่ นอกจากนี้ในปี พ.ศ. 2560 ยังมีการค้นพบแหวนทองคำฝังด้วยควอตซ์สีฟ้าใส ซึ่งมีสภาพสมบูรณ์และมีอายุราวต้นศตวรรษที่ 11

## อ้างอิง

บ้านถนนหัก
บ้านถนนหัก
หมวดหมู่:โบราณสถานในจังหวัดนครราชสีมา
หมวดหมู่:แหล่งโบราณคดีในประเทศไทย
หมวดหมู่:อำเภอหนองบุญมาก
ศึกเสน่หาไกรทอง-ชาละวัน

**ศึกเสน่หาไกรทอง-ชาละวัน** เป็นละครโทรทัศน์ไทยแนวโรแมนติก แอคชั่น แฟนตาซี ปี 2567 ดัดแปลงจากบทพระราชนิพนธ์เรื่องไกรทองในพระบาทสมเด็จพระพุทธเลิศหล้านภาลัย จากการกำกับของวิชิต วัฒนานนท์ นำแสดงโดยอนุวัฒน์ ชูเชิดรัตนา, ฐิติวัฒน์ ฤทธิ์ประเสริฐ, อัจฉรี บัวเขียว, ปรีชญา พงษ์ธนานิกร, สิรินาถ สุคันธรัต, กันย์ลภัส คงแจ่ม และพิชยดนย์ พึ่งพันธ์ ออกอากาศทางช่อง 8 ทุกวันจันทร์ถึงพฤหัสบดี เวลา 18.00 น. เริ่มตอนแรกวันที่ 26 กันยายน 2567 โดยละครเรื่องนี้นับเป็นละครเรื่องแรกของในฐานะนักแสดงอิสระของ ไอซ์ ปรีชญา หลังจากหมดสัญญากับทางช่อง 3

## งานสร้าง
ในช่วงปลายปี 2564 ทางกองละครได้ทำการฟิตติ้งเสื้อผ้าของนักแสดงที่ กันตนามูฟวี่ทาวน์ ศาลายา แต่เนื่องจากยังอยู่ในช่วงการระบาดใหญ่ของโรคโควิด-19 ทำให้ต้องมีการเว้นระยะห่างแบบ Social Distancing จากนั้นจึงได้มีการจัดพิธีบวงสรวงเมื่อวันที่ 28 มีนาคม 2565 ที่ลานพระพรหม หน้าตึกอาร์เอสกรุ๊ป ภายใต้มาตรการความปลอดภัย

## นักแสดง

## อ้างอิง

หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ช่อง 8
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2020
ตำบลพนมเศษ

**พนมเศษ** ( เป็น **ตำบล** หนึ่งของ อำเภอท่าตะโก จังหวัดนครสวรรค์

## ประวัติศาสตร์
ตำบลพนมเศษแยกตัวออกจากตำบลพนมรอกในปี พ.ศ. 2476 ชื่อตำบล "พนมเศษ" มาจากชื่อภูเขาที่ตั้งอยู่โดดเด่นในพื้นที่ ซึ่งเรียกว่า "เขาพนมเศษ" 

## ภูมิศาสตร์
ตำบลพนมเศษมีลักษณะภูมิประเทศส่วนใหญ่เป็นพื้นที่ราบ มีเขาพนมเศษตั้งอยู่กลางพื้นที่ ในฤดูฝน พื้นที่เกษตรกรรมจะถูกน้ำท่วม ส่วนบางหมู่บ้านในฤดูแล้งจะขาดแคลนน้ำสำหรับทำการเกษตร

ตำบลที่อยู่ใกล้เคียง (จากทิศเหนือในทิศตามเข็มนาฬิกา) ได้แก่ ตำบลวังใหญ่ในเขตอำเภอเดียวกัน และตำบลไผ่สิงห์ใน อำเภอชุมแสง ตำบลพนมรอกในเขตอำเภอเดียวกัน ตำบลวังมหากรในเขตอำเภอเดียวกัน ตำบลทับกฤชในอำเภอชุมแสง

ตำบลพนมเศษตั้งอยู่ห่างจากอำเภอท่าตะโกประมาณ  มีพื้นที่ทั้งหมดประมาณ 43,547 ไร่ หรือประมาณ 69.68 ตารางกิโลเมตร

## การปกครอง
ตำบลพนมเศษอยู่ในเขตการปกครองของ องค์การบริหารส่วนตำบล (อบต.) พนมเศษ

พื้นที่นี้ยังแบ่งออกเป็น 11 หมู่บ้านบริหาร (*หมู่บ้าน*)

ตราขององค์การบริหารส่วนตำบลพนมเศษมีรูปเขาพนมเศษพร้อมรวงข้าวล้อมเป็นกรอบ

## ประชากร
ตำบลพนมเศษมีจำนวนประชากรทั้งหมด 5,036 คน (ชาย 2,432 คน หญิง 2,604 คน) ใน 1,793 ครัวเรือน

## เศรษฐกิจ
ประชาชนส่วนใหญ่ในตำบลพนมเศษประกอบอาชีพเกษตรกรรม รองลงมาคือการเป็นลูกจ้าง

แตงโม เป็นผลิตภัณฑ์ท้องถิ่นที่สำคัญ

## สาธารณูปโภค
ตำบลพนมเศษมีระบบไฟฟ้าครบทั้ง 11 หมู่บ้าน (ยกเว้นบางพื้นที่นอกเขตบริการไฟฟ้าใช้ พลังงานแสงอาทิตย์) ในขณะที่น้ำประปามีให้บริการเฉพาะบางหมู่บ้าน (บ้านพนมเศษใต้ บ้านคร่อเรียงราย บ้านหัวปริก บ้านคลองขุด)

มีสถานีบริการน้ำมันทั้งหมด 4 แห่ง

## สถานที่
* วัดพนมเศษใต้
* วัดพนมเศษเหนือ
* จุดชมวิวเขาพนมเศษ
* ศาลเจ้ากวนอิม

## อ้างอิง

หมวดหมู่:ตำบลในจังหวัดนครสวรรค์
หมวดหมู่:อำเภอท่าตะโก
คลองกระแชง

**คลองกระแชง** เป็นตำบลและชุมชนในอำเภอเมืองเพชรบุรี จังหวัดเพชรบุรี ประเทศไทย

## ประวัติ
ชื่อ *คลองกระแชง* แปลว่า "คลองของกระแชง" ซึ่งคลองกระแชงไม่ใช่ชื่อคลอง แต่เป็นชื่อของทางเดินและชุมชนที่ตั้งอยู่ฝั่งตะวันตกของ แม่น้ำเพชรบุรี ในพื้นที่อำเภอเมืองเพชรบุรี

คำว่า "กระแชง" หมายถึง หลังคาเรือที่ทำจากไม้ไผ่ ชุมชนนี้จึงตั้งชื่อตามผลิตภัณฑ์ กระแชง ที่พวกเขาผลิต หลังจากนั้นชื่อของทางเดินจึงถูกตั้งขึ้น คลองกระแชงยังเป็นชื่อเก่าของอำเภอเมืองเพชรบุรี 

## ภูมิศาสตร์
คลองกระแชงมีพื้นที่รวม 2 ตารางกิโลเมตร (0.77 ตารางไมล์) ด้านตะวันออกของพื้นที่เป็นที่ต่ำตามแนวริมแม่น้ำ ทางเหนือเป็นเนินเขาของเขาพนมรุ้ง และทางตะวันตกเป็นเนินเขาของเขาสะโน หรือเขาหมายสวรรค์ ซึ่งเป็นสถานที่ตั้งของ พระนครคีรี แลนด์มาร์คทางประวัติศาสตร์ของจังหวัดเพชรบุรี 

## การบริหาร
คลองกระแชงอยู่ภายใต้การบริหารของ เทศบาลเมืองเพชรบุรี รวมถึง ตำบลท่าราบ ที่อยู่ใกล้เคียง 

## สภาพสังคม
คลองกระแชงในปัจจุบันถือเป็นชุมชนริมน้ำแบบดั้งเดิม คล้ายกับ ชุมชนริมน้ำจันทบูร ใน จังหวัดจันทบุรี บาง วัด และอาคารหลายแห่งยังคงความงดงามตามแบบเก่า ซึ่งสะท้อนให้เห็นถึงวิถีชีวิตและความภูมิใจของคนเพชรบุรีในอดีต รวมถึงถนนและกำแพงที่ประดับด้วยกราฟฟิตีสวยงาม

นอกจากนี้ แม่น้ำเพชรบุรีที่ไหลผ่านพื้นที่นี้ยังเป็นแหล่งโบราณวัตถุหลายชิ้น ซึ่งมีอายุจากยุคต่าง ๆ บางชิ้นเป็นวัตถุศักดิ์สิทธิ์ โดยโบราณวัตถุที่เก่าที่สุดคือหม้อสำริดที่ผลิตในยุค ทวารวดี (ประมาณ 1,500 ปีที่แล้ว) ลวดลายบนหม้อเป็นลวดลายโบราณ เช่น ลายเพชรและลายมุดหวายซึ่งเป็นลวดลายที่นิยมในยุคทวารวดี บางชิ้นเป็นภาชนะสำหรับ น้ำตาลมะพร้าว ซึ่งเป็นสินค้าดีของเพชรบุรีจนถึงปัจจุบัน ภาชนะน้ำตาลเหล่านี้หายไปเมื่อมีการขนส่งทางรถไฟมาที่เพชรบุรีในสมัย รัชกาลที่ 5 

## อ้างอิง

หมวดหมู่:ตำบลในจังหวัดเพชรบุรี
หมวดหมู่:เขตประวัติศาสตร์ในประเทศไทย
หมวดหมู่:ชุมชนในประเทศไทย
หมวดหมู่:อำเภอเมืองเพชรบุรี
ชุมชนริมน้ำจันทบูร

**ชุมชนริมน้ำจันทบูร** (), () เป็นชุมชนริมน้ำโบราณตั้งอยู่ใจกลาง อำเภอเมืองจันทบุรี จังหวัดจันทบุรี ทางภาคตะวันออกของ ประเทศไทย 

ชุมชนดั้งเดิมนี้มีประวัติศาสตร์ย้อนไปถึงสมัย สมเด็จพระนารายณ์มหาราช เมื่อครั้งครองราชย์กรุงศรีอยุธยา (กว่า 300 ปี) และถือเป็นชุมชนแรกของจันทบุรี ชาวบ้านในชุมชนนี้ประกอบด้วยสามกลุ่มชาติพันธุ์ ได้แก่ ไทย จีน และ เวียดนาม ในสมัย พระบาทสมเด็จพระจุลจอมเกล้าเจ้าอยู่หัว ชุมชนนี้ได้รับการยอมรับว่าเป็นศูนย์กลางของจังหวัดและเป็นจุดหมายการค้าขายและการเดินทางในภูมิภาคตะวันออก

ปัจจุบันชุมชนนี้เป็นหนึ่งในแหล่งท่องเที่ยวทางวัฒนธรรมของจังหวัดจันทบุรี มีอาคารเก่าแก่ในรูปแบบสถาปัตยกรรมจีน-โปรตุเกส รวมถึงบ้านขนมปังขิงตั้งเรียงรายตามถนนคนเดินตลอดระยะทาง 1 กิโลเมตรริมแม่น้ำจันทบุรี (ในท้องถิ่นเรียกว่าแม่น้ำจันทบูร) ในชุมชนมีอาคาร 2 หลังที่สำคัญ ได้แก่ (1) บ้านหลวงราชไมตรี ที่ได้รับรางวัลจากยูเนสโก และ (2) บ้านเลขที่ 69 ซึ่งเป็นศูนย์การเรียนรู้ชุมชนที่แสดงประวัติและภาพถ่ายเก่าของชุมชน  

นอกจากนี้ในบริเวณฝั่งตรงข้ามชุมชนยังเป็นที่ตั้งของอาสนวิหารพระนางมารีอาปฏิสนธินิรมล ซึ่งเป็นอาคารประวัติศาสตร์ที่ได้รับการยกย่องให้เป็นหนึ่งใน อาสนวิหารนิกายโรมันคาทอลิก ที่สวยที่สุดแห่งหนึ่งในประเทศไทย นอกจากนี้ยังมีวัดจีนชื่อ 'เจ้าแม่กวนอิม' เป็นแลนด์มาร์คที่โดดเด่นในชุมชน และตลาดอัญมณีจันทบุรีที่มีความเก่าแก่ก็อยู่ใกล้เคียง

ตลอดแนวถนนคนเดินประกอบไปด้วยร้านอาหาร ร้านขนม ร้านขายของเก่า คาเฟ่ ร้านขายยาดั้งเดิม และ บ้านพัก บางจุดมีการตกแต่งผนังด้วย กราฟฟิตีที่สวยงามเป็นจุดถ่ายรูปสำหรับนักท่องเที่ยว 

## อ้างอิง

## แหล่งข้อมูลอื่น
* 
* 
* 
* "Chantaboon Waterfront Community". PolkaJunction.

หมวดหมู่:สิ่งก่อสร้างในอำเภอเมืองจันทบุรี
หมวดหมู่:สถานที่ท่องเที่ยวในจังหวัดจันทบุรี
หมวดหมู่:เขตประวัติศาสตร์ในประเทศไทย
เหงียน วัน ตว่าน (นักฟุตบอลเกิด พ.ศ. 2539)

**เหงียน วัน ตว่าน** (; เกิด 12 เมษายน พ.ศ. 2539) เป็นนักฟุตบอลอาชีพชาวเวียดนาม ปัจจุบันเล่นในตำแหน่งกองหน้าให้กับสโมสรแท้ปซัญ นามดิ่ญ ในวี.ลีก ดิวิชัน 1 และทีมชาติเวียดนาม

## อาชีพสโมสร

### ฮหว่างอัญซาลาย
วัน ตว่าน ลงเล่นให้กับสโมสรฟุตบอลฮหว่างอัญซาลายเป็นครั้งแรกเมื่อวันที่ 4 มกราคม 2558 โดยลงมาเป็นตัวสำรองในครึ่งหลังของเกมเหย้าที่ชนะซันนาคั้ญฮหว่า 4-2 ในวี.ลีก ดิวิชัน 1

### โซลอีแลนด์
เมื่อวันที่ 4 มกราคม 2566 วัน ตว่าน ได้เข้าร่วมโซล อี-แลนด์ ในเคลีก 2 เมื่อวันที่ 1 มีนาคม เขาได้เป็นส่วนหนึ่งของทีมตัวจริงในแมตช์เคลีกกับซึ่งถือเป็นการลงเล่นในลีกครั้งแรกของเขา

## อาชีพระดับนานาชาติ
เหงียน วัน ตว่าน เคยเป็นตัวแทนของเวียดนามในการแข่งขันในระดับ 19 ปี และ 23 ปี เขาเปิดตัวให้กับทีมชาติเวียดนามในการพบกันครั้งแรกเมื่อวันที่ 24 มีนาคม พ.ศ. 2559 ในการแข่งขันกับจีนไทเปในรอบคัดเลือกฟุตบอลโลก 2018 ในนัดนี้เขามีส่วนช่วยให้ทีมเวียดนามชนะ 4–1 โดยยิงตรงกรอบสองครั้งในครึ่งแรก

## สถิติอาชีพ

### ระหว่างประเทศ

## เกียรติประวัติ
**แท้ปซัญ นามดิ่ญ**

* วี.ลีก ดิวิชัน 1: 2023–24
* เวียดนาม ซูเปอร์คัพ: 2024

* ชิงแชมป์อาเซียน : 2018, 2024; รองแชมป์: 2022
* วีเอฟเอฟ คัพ: 2022

**เวียดนาม อายุไม่เกิน 23 ปี**

* เอเชียนคัพ รุ่นอายุไม่เกิน 23 ปี รองชนะเลิศ: 2018

* วีเอฟเอฟ คัพ: 2018

**รายบุคคล**

* สโมสรฟุตบอลซันนาคั้ญฮหว่า ผู้ทำประตูสูงสุด: 2013
* วี.ลีก ดิวิชัน 1 ผู้ทำแอสซิสต์สูงสุด: 2019, 2020

## อ้างอิง

หมวดหมู่:ผู้เล่นในเอเชียนคัพ 2023
หมวดหมู่:ผู้เล่นในเอเชียนคัพ 2019
หมวดหมู่:นักฟุตบอลทีมชาติเวียดนาม
หมวดหมู่:ผู้เล่นในเคลีก 2
หมวดหมู่:ผู้เล่นในวี.ลีก 1
หมวดหมู่:ผู้เล่นสโมสรฟุตบอลฮหว่างอัญซาลาย
หมวดหมู่:กองหน้าฟุตบอลชาย
หมวดหมู่:บุคคลจากจังหวัดหายเซือง
พนา แคล้วปลอดทุกข์

พลเอก **พนา แคล้วปลอดทุกข์** (เกิด 1 กุมภาพันธ์ พ.ศ. 2510) เป็นนายทหารชาวไทย ปัจจุบันดำรงตำแหน่งผู้บัญชาการทหารบก ประธานกรรมการบริหารกิจการกระจายเสียงและกิจการโทรทัศน์กองทัพบกและรองผู้อำนวยการกองอำนวยการรักษาความมั่นคงภายในราชอาณาจักร และกรรมการศูนย์ปฏิบัติการแก้ไขสถานการณ์ฉุกเฉินอุทกภัยเคยดำรงตำแหน่งเสนาธิการทหารบก และแม่ทัพภาคที่ 1

## ประวัติ

### ชีวิตส่วนตัว
พนา เกิดเมื่อวันที่ 1 กุมภาพันธ์ พ.ศ. 2510 ที่ตำบลบ้านหม้อ อำเภอพรหมบุรี จังหวัดสิงห์บุรี เป็นบุตรชายคนโตของพลเอก ปรีชา แคล้วปลอดทุกข์ อดีตที่ปรึกษาพิเศษกองทัพบก และอดีตเจ้ากรมยุทธศึกษาทหารบก และพลตรีหญิง ไพร แคล้วปลอดทุกข์ ด้านครอบครัวสมรสกับนางสุภัทรา แคล้วปลอดทุกข์ (สกุลเดิม: พัชรครุกานนท์) เมื่อวันที่ 4 มกราคม พ.ศ. 2536 มีบุตร 2 คน คือ ร้อยโท ปณิธาน กับร้อยตรี ปฏิญาณ แคล้วปลอดทุกข์

### การศึกษา
พล.อ.พนา แคล้วปลอดทุกข์ จบการศึกษา ดังนี้ 

* โรงเรียนเตรียมทหาร รุ่น 26  
* โรงเรียนเสนาธิการทหารบก

## รับราชการ
**ตำแหน่งราชการทหาร**

พล.อ.พนา แคล้วปลอดทุกข์ เคยดำรงตำแหน่ง ดังนี้ 

* อาจารย์โรงเรียนนายร้อยพระจุลจอมเกล้า
* ผู้บังคับกองพันทหารราบที่ 1 กรมทหารราบที่ 31 รักษาพระองค์
* ผู้บัญชาการกองพลทหารราบที่ 11
* แม่ทัพภาคที่ 1
* เสนาธิการทหารบก

กระทั่งวันที่ 21 กันยายน พ.ศ. 2567 ได้มีพระบรมราชโองการโปรดเกล้าฯ ให้ พล.อ.พนา แคล้วปลอดทุกข์ เป็นผู้บัญชาการทหารบกสืบต่อจาก พล.อ.เจริญชัย หินเธาว์

## รางวัลที่ได้รับ

* รางวัลเกียรติยศจักรดาว ประจำปี 2568
* รางวัลศิษย์เก่าดีเด่น โรงเรียนเสนาธิการทหารบก ประจำปี 2567

## หลักสูตรทหาร

## เครื่องราชอิสริยาภรณ์
พลเอก พนา แคล้วปลอดทุกข์ ได้รับพระราชทานเครื่องราชอิสริยาภรณ์ทั้งไทยและเหรียญจากสหประชาชาติ ดังนี้
### เครื่องราชอิสริยาภรณ์ไทย

### สหประชาชาติ
*  :
** พ.ศ. 2543 – 80px เหรียญคณะผู้แทนสหประชาชาติในติมอร์ตะวันออก

## อ้างอิง

หมวดหมู่:บุคคลที่เกิดในปี พ.ศ. 2510
หมวดหมู่:ผู้บัญชาการทหารบกของกองทัพไทย
หมวดหมู่:แม่ทัพภาคที่ 1
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากอำเภอพรหมบุรี
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:เสนาธิการทหารบกไทย
หมวดหมู่:พลเอกกองทัพบกไทย
เมคคา-อูเดะ: มหาศึกแขนจักรกล

เป็นซีรีส์ออลิจินอลอนิเมะทางโทรทัศน์ที่สร้างและกำกับโดยซาเอะ โอคาโมโตะ เดิมทีเป็นโครงการที่ได้รับการสนับสนุนทางคิกสตาร์เตอร์ และเปิดตัวโดย Okamoto ในเดือนตุลาคม พ.ศ. 2559 โครงการนี้บรรลุเป้าหมายและมีการเผยแพร่นำร่องความยาว 25 นาทีบนยูทูบในเดือนพฤษภาคม พ.ศ. 2562 ซีรีส์นี้ออกอากาศในเดือนตุลาคมจนถึงเดือนธันวาคม พ.ศ. 2567

## ตัวละคร
;
:
;
:
;
:
;
:
;
:
;
:
;
:
;
:
;
:
;
:
;
:
;
:

## สื่อ
### อนิเมะ
อนิเมะเรื่องนี้เริ่มต้นจากโครงการที่ได้รับการสนับสนุนทางคิกสตาร์เตอร์ โดยเปิดตัวโดยโอคาโมโตะ ในเดือนตุลาคม พ.ศ. 2559 ดำเนินไปจนถึงเดือนพฤศจิกายน พ.ศ. 2559 จึงบรรลุเป้าหมายที่ 60,000 ดอลลาร์สหรัฐ มีการผลิตตอนนำร่องความยาว 25 นาทีและเผยแพร่บนยูทูบ พร้อมกับคำบรรยายภาษาอังกฤษเมื่อวันที่ 10 พฤษภาคม พ.ศ. 2562 เวอร์ชันพากย์ภาษาอังกฤษได้รับการเผยแพร่บนช่องยูทูบของเรน่า สคัลลี่ในวันถัดมา

โพนีแคนยอนได้เปิดตัวโปรเจ็กต์อนิเมะเต็มรูปแบบในวันที่ 15 กันยายน พ.ศ. 2565 โปรเจ็กต์อนิเมะเรื่องนี้มีทีมงานและนักแสดงกลับมารับบทบาทเดิมอีกครั้ง ฉายตอนแรกในเทศกาลภาพยนตร์นานาชาติแฟนตาเซีย ครั้งที่ 28 เมื่อวันที่ 20 กรกฎาคม พ.ศ. 2567 ออกอากาศในวันที่ 3 ตุลาคมจนถึงวันที่ 20 ธันวาคม พ.ศ. 2567 เพลงเปิดคือ "VORTEX" ส่วนเพลงปิดคือ "karma" ร้องโดยเซ็ตสึโกะแห่งคูฮาคุ โกกโกะ ทั้งสองเพลง พลัสมีเดียเน็ตเวิร์คเอเชียเป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้และจะออกอากาศทางช่อง Aniplus Asia

#### รายชื่อตอน

### มังงะ
มีการดัดแปลงเป็นมังงะที่วาดโดยโยชิโนะ โคโยกะ ได้เริ่มลงตีพิมพ์ในเว็บไซต์ไลน์ มังงะเมื่อวันที่ 15 กันยายน พ.ศ. 2565 จนถึงวันที่ 29 สิงหาคม พ.ศ. 2567

## หมายเหตุ

## อ้างอิง

## แหล่งข้อมูลอื่น
*
*

หมวดหมู่:อนิเมะโอเอ็นเอในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2565
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:เว็บคอมิกญี่ปุ่น
หมวดหมู่:อนิพลัส
สวนวนธรรม

**สวนวนธรรม** (สะกดเป็นภาษาอังกฤษว่า "Wanatham Park" หรือ "Wanadharm") เป็นสวนสาธารณะในเขตประเวศ กรุงเทพมหานคร

## ประวัติ
สวนวนธรรมเป็นสวนสาธารณะแห่งแรกในกรุงเทพฯ ที่เน้นการพัฒนาจิตใจ เริ่มต้นในปี พ.ศ. 2545 และเปิดให้บริการเมื่อวันที่ 26 กุมภาพันธ์ พ.ศ. 2552 นอกจากการเป็นสวนสาธารณะทั่วไปแล้ว ยังมีจุดมุ่งหมายเพื่อพัฒนาจิตใจผ่านการศึกษาธรรมะหรือศาสนศึกษา ก่อตั้งขึ้นเพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในวโรกาสเจริญพระชนมพรรษาครบ 70 ปี

## ส่วนประกอบของสวน
สวนวนธรรมครอบคลุมพื้นที่ 38 ไร่ 3 งาน 46 ตารางวา แบ่งออกเป็น 3 ส่วนหลักที่เชื่อมต่อกันด้วยสะพาน โดยมีบึงน้ำล้อมรอบ ส่วนแรกประกอบด้วยอาคารกลางปัญญา (ห้องสมุด) ซึ่งเป็นแหล่งรวมความรู้ทั่วไปและความรู้ทางศาสนา รวมถึงอาคารสำนักงานและโรงเรียนต้นไม้ ซึ่งให้ข้อมูลเกี่ยวกับระบบนิเวศต่าง ๆ โดยมีกิจกรรมสำหรับครอบครัวในช่วงวันหยุดสุดสัปดาห์

ส่วนที่สองคือ ลานปริศนาธรรม ลานศรัทธาของชุมชน และหุบเขาแห่งปัญญา พื้นที่นี้จัดไว้สำหรับกิจกรรมกลุ่ม เช่น การทำบุญ การถวายทาน การฟังธรรมเทศนา และการศึกษาหลักธรรมทางพุทธศาสนาในรูปแบบที่เข้าใจง่าย

ส่วนที่สามเป็นพื้นที่ภายใน ประกอบด้วยหอปฏิบัติธรรมและเรือนพักสงฆ์ ซึ่งออกแบบมาเพื่อเป็นสถานที่เงียบสงบสำหรับการปฏิบัติธรรม นอกจากนี้สวนยังรวบรวมพันธุ์ไม้ที่เกี่ยวข้องกับพุทธศาสนา เช่น ต้นโพธิ์ ต้นสาละ ต้นไทร ต้นสะเดาอินเดีย และต้นเต็งรัง ข้อมูลทางพฤกษศาสตร์ของแต่ละพันธุ์ไม้จะมีให้ด้วย

## สถานที่ตั้ง
สวนวนธรรมตั้งอยู่ด้านหลังสวนหลวง ร.9 ซึ่งเป็นสวนสาธารณะที่ใหญ่กว่าในเขตประเวศ ชานเมืองด้านตะวันออกของกรุงเทพมหานคร

## อ้างอิง

## แหล่งข้อมูลอื่น
* 

วนธรรม
หมวดหมู่:สวนสาธารณะที่ก่อตั้งในปี พ.ศ. 2552
หมวดหมู่:ก่อตั้งในกรุงเทพมหานครในปี พ.ศ. 2552
เธโอฟีลัส

**เธโอฟีลัส** (, ) เป็นชื่อหรือตำแหน่งกิตติมศักดิ์ของบุคคลที่พระวรสารนักบุญลูกาและกิจการของอัครทูตระบุถึง (ลูกา 1:3, กิจการ 1:1) เชื่อกันว่างานเขียนทั้งสองเขียนโดยผู้เขียนคนเดียวกัน และมักมีการให้ความเห็นว่าหนังสือสองเล่มนี้เดิมเป็นหนังสือที่รวมเป็นเล่มเดียวกันมาก่อน หนังสือทั้งสองเล่มเขียนด้วยภาษากรีกคอยนี และชื่อ  ("Theophilos") ที่ปรากฏในทั้งสองเล่มมีความหมายว่า *สหายของพระเจ้า* หรือ *เป็นที่รักของพระเจ้า* หรือ *รักพระเจ้า* ในภาษากรีก ตัวตนที่แท้จริงของเธโอฟีลัสไม่เป็นที่ทราบแน่ชัด โดยมีการคาดคะเนและธรรมเนียมหลายประการเกี่ยวกับตัวตนของเธโอฟีลัส ในภาษาอังกฤษยังมีการสะกดชื่อของเธโอฟีลัสว่า "Theophilos" ซึ่งก็เป็นทั้งชื่อทั่วไปและชื่อตำแหน่งกิตติมศักดิ์ในหมู่ชาวโรมันและชาวยิวผู้มีความรู้ด้านวิชาการในยุคนั้น ช่วงชีวิตของเธโอฟีลัสอยู่ร่วมสมัยกับงานเขียนของลูกาและผู้เขียนกิจการของอัครทูต

## อ้างอิง

## อ่านเพิ่มเติม
* Maier, Paul L.  *The Flames of Rome.*  (Kregel Publications, Grand Rapids, MI, 1981).
* Mauck, John W. *Paul on Trial.* (Thomas Nelson Publishers, Nashville, TN, 2001) Review of Paul on Trial: The Book of Acts as a Defense of Christianity ABEV: a bird's eye view.

## แหล่งข้อมูลอื่น
* "*[http://www.htmlbible.com/sacrednamebiblecom/kjvstrongs/STRGRK23.htm Theophilos.]*".  Strong's Greek Dictionary.
* 
* 

หมวดหมู่:บุคคลในพระวรสารในสารบบ
หมวดหมู่:บุคคลในกิจการของอัครทูต
หมวดหมู่:พระวรสารนักบุญลูกา
หมวดหมู่:คายาฟาส
ทศบุรี

**ทศบุรี** หรือ **เดคาโปลิส** (; กรีก: ) เป็นกลุ่มเมืองเฮลเลนิสต์สิบเมืองบนชายแดนด้านตะวันออกของจักรวรรดิโรมันในลิแวนต์ใต้ในศตวรรษที่ 1 ก่อนคริสตกาลและคริสต์ศตวรรษที่ 1 เมืองส่วนใหญ่ตั้งอยู่ทางตะวันออกของหุบเขายุบจอร์แดน ระหว่างมณฑลยูเดีย, อิทูเรีย, แนบาเทีย และซีเรีย

ทศบุรีเป็นศูนย์กลางของวัฒนธรรมเฮลเลนิสต์และวัฒนธรรมโรมันในภูมิภาคซึ่งประกอบด้วยประชากรชาวยิว ชาวแนบาเทีย และชาวแอราเมียน เมืองเหล่านี้รวมตัวกันเนื่องจากภาษา วัฒนธรรม ศาสนา ตำแหน่งที่ตั้ง และสถานะทางการเมือง โดยแต่ละเมืองมีฐานะเป็นนครรัฐปกครองตนเองที่ขึ้นกับโรม

ในรัชสมัยของจักรพรรดิตรายานุส เมืองเหล่านี้ถูกผนวกเข้าในมณฑลซีเรียและอาราบิอาแปไตรอา ภายหลังมีหลายเมืองที่ถูกผนวกเข้าใน Syria Palaestina และ Palaestina Secunda ภูมิภาคทศบุรีมีพื้นที่อยู่ในประเทศจอร์แดน (Philadelphia, Gerasa, Pella และ Gadara) ประเทศอิสราเอล (Scythopolis และ Hippos) และประเทศซีเรีย (Raphana, Dion, Canatha และ Damascus) ในปัจจุบัน

## อ้างอิง

## แหล่งข้อมูลอื่น

* The Decapolis on BibArch 
* The Decapolis on the Catholic Encyclopedia
* The Decapolis a short overview
* Scholarly review of a 2003 book, *Kulte und Kultur der Dekapolis (Cults and Culture of the Decapolis)*. The review contains information on the religious syncretism in the Hellenistic and Roman Decapolis. Contains some passages in German.
* "New Inscriptions in Roman city in Israel shed personal light on early Christians", Ha'aretz, Nov. 22, 2022


หมวดหมู่:อดีตรัฐบริวาร
หมวดหมู่:เมืองในพันธสัญญาใหม่
หมวดหมู่:64 ปีก่อนคริสตกาล
เชลยศักดิ์

**เชลยศักดิ์** เป็นนวนิยายไทยที่ทรงเขียนโดยดวงดาว   ตีพิมพ์ครั้งแรกในรูปแบบตอนต่อระหว่างปี พ.ศ. 2499 ถึง 2500 ในนิตยสารรายสัปดาห์ *[[เดลินิวส์|เดลิเมล์วันจันทร์]]* และตีพิมพ์ร่วมเล่มครั้งแรกโดยสำนักพิมพ์ร่วมสาส์น โดยมีการตีพิมพ์ตั้งแต่ครั้งที่ 1 ถึงครั้งที่ 5 ระหว่างปี พ.ศ. 2510 ถึง พ.ศ. 2537

## เรื่องย่อ
ร้อยโท โยธิน อัศวรัช เป็นวีรบุรุษสงครามในช่วงสงครามโลกครั้งที่สอง เขาได้รับการยกย่องจากการมีส่วนร่วมในขบวนการเสรีไทยในช่วงสงคราม โยธินมีอนาคตที่สดใสรออยู่โดยได้หมั้นหมายกับภิรมยา ลูกสาวของรัฐมนตรี อย่างไรก็ตาม สถานการณ์ของโยธินเริ่มย่ำแย่ เมื่อพระยาสวามิภักดิ์ราช บิดาของเขาประสบปัญหาทางการเงินจากธุรกิจการเดินเรือ ขณะที่บริษัทของพระยาสวามิภักดิ์ราชประสบปัญหา หม่อมราชวงศ์อดิศักดิ์ สันตติวงศ์ ได้ถือโอกาสเข้าซื้อหุ้นของบริษัท เขาเสนอเงินให้พระยาสวามิภักดิ์ราชเพื่อเป็นทุนของบริษัท แลกกับที่โยธินต้องถูกจำคุกเป็นเวลา 1 ปี ที่บ้านของเขาที่ม่อนผาหลวง เพื่อแก้แค้นตระกูลของโยธินที่ทำลายชื่อเสียงตระกูลของพวกเขาเมื่อหลายปีก่อน หม่อมราชวงศ์อลิสา สันตติวงศ์ น้องสาวของ หม่อมราชวงศ์อดิศักดิ์ ซึ่งแอบหลงรักเจ้าขวัญฟ้า เจ้าชายเพลย์บอยจากจังหวัดข้างเคียง ทำหน้าที่ควบคุมดูแลโยธิน

## การดัดแปลง
นวนิยายเรื่องนี้ได้รับการดัดแปลงหลายครั้ง ทั้งในรูปแบบภาพยนตร์และละครโทรทัศน์ที่ใช้ชื่อเดียวกัน ดังนี้
* *เชลยศักดิ์* (พ.ศ. 2502) – ภาพยนตร์ นำแสดงโดย อมรา อัศวนนท์ ในบทหม่อมราชวงศ์อลิสา สันตติวงศ์
* *เชลยศักดิ์* (พ.ศ. 2524) – ภาพยนตร์ นำแสดงโดย ทูน หิรัญทรัพย์ ในบทร้อยโท โยธิน อัศวรัตน์, ภคินี อมราพิทักษ์ ในบท หม่อมราชวงศ์อลิสา สันตติวงศ์, นิรุตติ์ ศิริจรรยา ในบทเจ้าขวัญฟ้า, เพ็ญพักตร์ ศิริกุล
* *เชลยศักดิ์* (พ.ศ. 2534) – ละครโทรทัศน์ 39 ตอน ออกอากาศทาง ช่อง 7 นำแสดงโดย ลิขิต เอกมงคล ในบทร้อยโท โยธิน อัศวรัตน์, จินตหรา สุขพัฒน์ ในบทหม่อมราชวงศ์อลิสา สันตติวงศ์, สมบัติ เมทะนี ในบทรัฐมนตรี
* *เชลยศักดิ์* (พ.ศ. 2553) – ละครโทรทัศน์ 27 ตอน ออกอากาศทาง ช่อง 3 นำแสดงโดย อัชชา นามปาน ในบทร้อยโท โยธิน อัศวรัตน์, แอน ทองประสม ในบทหม่อมราชวงศ์อลิสา สันตติวงศ์, ดอม เหตระกูล ในบทหม่อมราชวงศ์อดิศักดิ์ สันตติวงศ์

สำหรับเวอร์ชันปี พ.ศ. 2534 ถือเป็นเวอร์ชันที่ดีที่สุดและได้รับการจดจำจากผู้ร่วมสมัย นอกจากนี้เพลงเปิดเรื่อง "เชลยศักดิ์" ยังเป็นที่นิยมอีกด้วย ขณะที่เวอร์ชันปี พ.ศ. 2553 ได้รับการออกอากาศทางสถานีโทรทัศน์ Jiangsu Broadcasting Corporation (JSBC) ของจีนในปี พ.ศ. 2556

## ดูเพิ่มเติม
* พระยศเจ้านายไทย

## อ้างอิง

หมวดหมู่:นวนิยายไทย
หมวดหมู่:นวนิยายที่มีฉากในประเทศไทย
หมวดหมู่:นวนิยายที่มีฉากในคริสต์ทศวรรษที่ 1940
หมวดหมู่:นวนิยายรักไทย
หมวดหมู่:ละครโทรทัศน์ไทยในปี พ.ศ. 2534
หมวดหมู่:ละครโทรทัศน์ไทยในปี พ.ศ. 2553
หมวดหมู่:ละครโทรทัศน์ภาษาไทย
ซีโมนคนโรคเรื้อน

**ซีโมนคนโรคเรื้อน** (; กรีก: Σίμων ὁ λεπρός, *Símōn ho leprós*) หรือ **ซีโมนคนเคยเป็นโรคเรื้อน** เป็นบุคคลในคัมภีร์ไบเบิลที่อาศัยอยู่ในเบธานีซึ่งเป็นหมู่บ้านในแคว้นยูเดียบริเวณเนินเขาทางตะวันออกเฉียงใต้ของภูเขามะกอกเทศ ซีโมนถูกกล่าวถึงในพระวรสารนักบุญมัทธิว และพระวรสารนักบุญมาระโก หนังสือทั้งสองเล่าถึงเรื่องที่พระเยซูเสด็จไปเยี่ยมบ้านของซีโมนคนโรคเรื้อนที่เบธานี ระหว่างนั้นก็มีหญิงคนหนึ่งนำน้ำมันหอมราคาแพงมาชโลมพระเศียรของพระเยซู เบธานียังเป็นที่อาศัยของมารีย์, มารธา และลาซารัสด้วย

## อ้างอิง

## แหล่งข้อมูลอื่น
*Archdiocese of Montpellier

หมวดหมู่:นักบุญจากแผ่นดินศักดิ์สิทธิ์
หมวดหมู่:สาวกของพระเยซู
หมวดหมู่:บุคคลในพระวรสารในสารบบ
ตำบลอัยเยอร์เวง

**อัยเยอร์เวง** หรือสะกดว่า *อัยเยอเวง* () เป็นตำบลหนึ่งในอำเภอเบตง จังหวัดยะลา ทางภาคใต้ตอนล่างของประเทศไทย

## ภาพรวมของพื้นที่
ชื่อ *อัยเยอร์เวง* ประกอบด้วยสองส่วน; "อัยเยอ" ในภาษายาวี หมายถึง ทางน้ำ ซึ่งอ้างถึงคลองธรรมชาติที่ไหลผ่านบริเวณนี้ และ "เวง" เป็นนามสกุลของกลุ่มคนจีนที่เข้ามาบุกเบิกและตั้งถิ่นฐานที่นี่เป็นครั้งแรก

อัยเยอร์เวงเป็นสถานที่ที่มีชื่อเสียงในฐานะแหล่งท่องเที่ยว มีสถานที่ท่องเที่ยวที่สวยงามและน่าประทับใจมากมาย ที่โด่งดังที่สุดคือ ทะเลหมอกอัยเยอร์เวง จุดชมวิวบนยอดเขาที่นักท่องเที่ยวสามารถชมทะเลหมอกได้ตลอดทั้งปี อากาศเย็นสบายเหมือนกับต่างประเทศ โดยจุดนี้มีทางเดินกระจกที่อยู่เหนือระดับน้ำทะเล 2,038 เมตร (6,686.4&nbsp;ฟุต) หอคอยเป็นอาคารสูงหกชั้น ชั้นที่สามเป็นไฮไลท์ เนื่องจากมีทางเดินกระจกยาว 63&nbsp;เมตร (206.7&nbsp;ฟุต) นำไปสู่ระเบียงชมวิวพื้นกระจก

จากจุดนี้นักท่องเที่ยวสามารถมองเห็นอ่างเก็บน้ำเขื่อนบางลาง และมองไกลออกไปได้ถึงเขตรักษาพันธุ์สัตว์ป่าฮาลา-บาลา และบางครั้งสามารถมองเห็นประเทศเพื่อนบ้านมาเลเซีย หมอกบางครั้งจะคงอยู่จนถึงช่วงเที่ยง เวลาที่ดีที่สุดในการชมคือ 06.00 น.

## ภูมิศาสตร์
อัยเยอร์เวงอยู่ห่างจากตัวเมืองเบตง  และห่างจากตัวเมืองยะลาประมาณ  มีพื้นที่ทั้งหมด 476,875 ไร่ หรือ 818.72&nbsp;ตร.กม.

## ประชากร
ในปี 2560 อัยเยอร์เวงมีจำนวนประชากรทั้งหมด 11,703 คน (ชาย 6,199 คน, หญิง 5,504 คน) ใน 4,644 ครัวเรือน

## การปกครอง
พื้นที่ทั้งหมดอยู่ภายใต้การดูแลขององค์การบริหารส่วนตำบลอัยเยอร์เวง

อัยเยอร์เวงแบ่งการปกครองออกเป็น 11 หมู่บ้าน

## หมายเหตุ

## อ้างอิง

หมวดหมู่:แหล่งท่องเที่ยวในจังหวัดยะลา
หมวดหมู่:ตำบลในจังหวัดยะลา